
Dokumendi „Noorsootöö põhisuunad Narvas 2008-2013“ kehtestamine
1. Asjaolud ja menetluse käik

Narva Linnavolikogu 15.05.2008.a. otsusega nr 161 „Dokumendi „Noorsootöö põhisuunad Narvas 2008-2013“ algatamine ja lähteülesannete kindlaksmääramine“ oli otsustatud algatada nimetatud dokument ja määratud kindlaks lähteülesanded. Antud dokument on valmistatud ette Narva Noortekeskuse spetsialistide poolt ja toimus ka selle dokumendi eelnõu avalik arutelu. Dokument „Noorsootöö põhisuunad Narvas 2008-2013“ sisaldab olukorra hetkekirjeldust ja selle analüüsi, pikaajalisi tegevus- ja arengusuundi, mille tähtsaimateks eesmärkideks on edasise noorsootöö arengukontseptsiooni kindlaksmääramine ja strateegiliste eesmärkide ja tegevuskava nende saavutamiseks väljatöötamine.  
 

2. Õiguslikud alused

Vastavalt Kohaliku omavalitsuse korralduse seaduse § 22 lõige 1 punktile 7 volikogu ainupädevusse kuulub linna arengukava vastuvõtmine ja muutmine.

Vastavalt Narva Linnavolikogu 28.09.2006.a. määruse nr 42 „Narva linna arengudokumentide menetlemise kord“ § 17 lõikele 4 Narva valdkondlik arengukava kehtestatakse linnavolikogu otsusega.
3. Otsus
Kehtestada dokument „Noorsootöö põhisuunad Narvas 2008-2013“ (lisatud).
4. Rakendussätted
4.1 Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2 Otsus jõustub seaduses sätestatud korras.
Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks otsuse „Dokumendi „Noorsootöö põhisuunad Narvas 2008-2013“ kinnitamine” eelnõu. 

2. Volitada _________________ antud küsimus ette kandma Narva Linnavolikogus.

